open-index/open-wikipedia-markdown huggingface dataset:
Màttula

La **màttula** è lu cascami dâ filatura di lu cuttuni.

## Liami nterni

Uvatta (cuttuni)

Catigurìa:Matiriali
Catigurìa:Cuttuni
Bannera

Lu **bannera** è lu drappu d'unu o cchiù culura, ginirarmenti disposti a strisci, e a li voti urnatu di disegni, ca simmuliggia nazzioni, citati, partiti, corpi militari, ecc.

Catigurìa:Sìmmuli
Catigurìa:850 palori siciliani di basi
Tabbutu

Lu **tabbutu**, o simplicimenti **cascia** è la cascia di lignu nta cui veni dipostu u muottu pâ sipurtura.

La parola veni di l'arabu ca si dici "tabut"

Catigurìa:Morti
Catigurìa:Cosi
Battarìa

**Battarìa** pò rifiriri a:
*nu strumentu: Battarìa (strumentu)
*nu chiassu: Battarìa (chiassu)
*N'accumulaturi elettricu: Battarìa (accumulaturi)
Vaiana

La **vaiana** è lu fruttu siccu diiscenti dî liguminusi a forma allungata cu dui varvi nta cui sunnu cuntinuti li sumenzi.

Catigurìa:Frutta
Zotta

La **zotta** è l'arnisi custituiutu di nu vastuni longu e flissìbbili â cui strimitati è fissata na codda ntrizzata o na striscia di coriu, usatu specî pi ncitari li vestî o, tannu, comu strumentu di supplizziu.

Catigurìa:Arnisi
Catigurìa:850 palori siciliani di basi
Chicchiamentu

Lu **chicchiamentu** (*alalia syllabaris*, *alalia literalis* o *anarthria literalis*) diciutu macari lu **chicchiari** (di lu verbu) è nu difettu di prununza unni lu flussu dî palori è rumputu di pausi mmoluntari, ripetizzioni e allongamentu di sillabbi ntâ parrata. Lu chicchiamentu pò accuminciari nzinu a quannu si è picciriddi ma sunnu noti macari casi unni s'addiventa checchi di granni, chiussai quannu cci sunnu traumi di diversa natura.

Cu avi stu prubblema veni chiamatu o **checcu** o **babbaleccu**.

Nu checcu cèlibbri fu lu re Giorgio VI dû Regnu Unitu, ca rignau duranti la secunna guerra munniali. La sò biografìa, carattarizzata pi na parti cunsistenti dî cunsiquenzi dû sò difettu di prununcia ispirau puru nu film di successu.

Catigurìa:Andicappi
Barcuni

Lu **barcuni** è la struttura spurgenti di lu muru sternu di n'edificiu, accissìbbuli attraversu na portafinestra e circunnata pi prutizzioni di nu parapettu o di na ringhera

Catigurìa:Strutturi
Vancu

**Vancu** pò rifiriri a:
*nu dipòsitu di crèditi Vancu (dipòsitu)
*na cosa unni la genti po assintàrisi Vancu (p'assintàrisi)
Verri

**Verri** dû sò nomu n latinu **Caius Licinus Verres** (120– m. Marsigghia 43 a.C.), fu nu maggistratu rumanu, passatu â storia pi lu malucuvernu dâ Sicilia tra lu 74 e lu 70 e pû prucessu contra cui appi Ciciruni comu abbucatu dê cità siciliani.

## Guvirnaturi dâ Sicilia
Cu lu duminiu rumanu cumincia in Sicilia n'èbbica dî duminazzioni forasteri cu scopi spissu di malucuvernu e arricchimentu pirsunali dâ classi pulitica e nobbiliari. Li Rumani nni fìciru la prima “pruvincia” di l’Imperu, palora ca tannu nnicava chidda ca oggi chiamàssumu “culonia”. 
Guvirnatura di li pruvinci èranu procònsuli o pro-pritura, zoè ex cònsuli o ex prutura. Verri agghicau nta Sicilia ntô 73 a.C., a l’etati di 47 anni, comu pro-prituri.
Avissi duvutu guvirnari pi n’annu, ma lu mannatu vinni prurugatu pi àutri dui anni picchì lu succissuri era mpignatu a cummàttiri contra a Spartucu e la rivorta di li schiavi. 

## Crimini
Comu si pò`lègghiri ntâ carti dû prucessu contra di iddu, Verri si applicau sistematicamenti a tassari tutti chiddi chi putevanu essiri tassati, e spissu usurpannu lu putiri chi avìa. Arrubbava a li pòviri comu a li ricchi. Cu li cuntatini usava lu sistema di lu prilevu fiscali, cangiatu di iddu nta na salata e sistimàtica estursioni; cu li ricchi avìa nu prucidimentu cchiù sufisticatu, ca facìa cu la cumpricità di li maggistraturi: facìa accusari, prucissari e cunnannari li pirsuni ca pussidìanu beni e ricchizzi e, appoi. cunfiscava o accattava a prezzi strazzati tràmiti li prestannoma.
 
Roma nun avìa lu ntiressi di licinizari li cuvirantura, pirchì a Roma di sti pruvinci, comu di l'àutri, ci ntirissava sulu li tribbuti, la leva militari e lu granu, cosa ca Verri nun facia mancari. 

## Lu prucessu
Ntô 70 a.C., nu annu doppu ca partìu di la Sicilia, li siciliani truvaru lu modu di minnicàrisi di Verri. 
Ci dèsiru lu ncàrricu a Ciciruni (ca avìa statu macari iddu ntâ Sicilia comu quisturi a Marsala ntô 76 a.C.) di arriccògghiri li provi e sustiniri l’accusa di cuncussioni nta lu giudizziu.
Ciciruni fici nu travagghiu bonu: nun tantu picchì li urazzioni contru Verri (nta na bona parti scritti doppu lu prucessu) addivintannu nu cèlibbri saggiu littirariu, quantu pirchì èppiru la vittoria a primu corpu.

Lu 5 d'austu di lu 70 a.C. ncuminzò lu prucessu cu l’urazzioni ntruduttiva di Ciciruni e li primi tistimunianzi ca cuntinuaru pi na simana. 

Lu jornu 7 Verri si desi malatu e nun si prisintò chiù ntô prucessu.
Lu jornu 13 lu prucessu vinni spustatu a lu 20 di sittèmmiru, ma quarchi jornu prima Verri scappò di Roma e s’ammucciò nta l’esiliu vuluntariu.
## Talìa puru
Catania arrubbata di Verri

## Rifirimenti

#Ciciruni, *[http://la.wikisource.org/wiki/In_Verrem In Verrem]*, Li carti dû prucessu dî cità siciliani contra Verri. 

Catigurìa:Biografìi
Catigurìa:Storia siciliana
Pantanu di Longarini

Li **pantana di Longarini** sunnu na seria di lachi salati, vicinu ô mari ô cunfini tra la pruvincia di Rausa e chidda di Sarausa, ntê tirritori di Spaccafurnu e Pachinu. 

## Natura
Li pantana sunu na distinazzioni dî ucedda ntê migrazzioni tra l'Europa e l'Africa, e n particulari di finicottiru rosa.

## Storia
N èbbica storica era na nsinatura naturali chi certi studiusi identificunu cu lu *Portus Odysseus* muntuvatu di Ciciruni, puru pirchì lu còzzu vicinu ê pantana si chiama ancora òi *Portu Ulissi*. Ntô 1965 sutta la rina dû pantanu fu truvata na navi bizzantina datata tra lu 600 e lu 650.

## Lijami esterni
*  Discrizzioni dî scavi pi la navi bizzantina dû pantanu di Longarini

Catigurìa:Frazzioni dâ Pruvincia di Rausa
Piccio

**Piccio** è nu cugnomu talianu.

## Pirsunaggi famusi

* **[[Danilo Innocenti|Danilo «Piccio» Innocenti]]**;
* **[[Giuseppe Piccio]]**;
* **[[Juan Carlo Piccio]]**;
* **[[Osvaldo Piccio]]**;
* **[[Pier Ruggero Piccio]]**;
* **[[Vicente Piccio, Jr.]]**;
* **[[Piccio Raffanini]]**.

Catigurìa:Cugnoma taliani
Santa Maria dû Fucaddu

**Santa Maria dû Fucaddu** è na frazzioni dû cumuni di Spaccafurnu. Praticamenti disabbitatu ntô nvernu, lu sò tirritoriu a mari è carattirizzatu di na spiaggia di circa 8 chilòmitri, na striscia di vigitazzioni sùbbutu darrèri la spiaggia. Li duni di rina, comu lu *Maccuni Jancu* chi passa li 50 metri di autizza sunnu tra li cchiù àuti d'Europa. La lucalità è Muntuvata già ntô 1574 di Tummasu Fazellu ntô sò *De rebus siculis decades dua*. 

## Talìa puru
*Ìsula dî Puorri
Catigurìa:Frazzioni dâ Pruvincia di Rausa
Marza

Cu lu termini **Marza** chi veni di l'àrabbu *mars* (*portu*) si ntenni òi la parti dî campagni di Spaccafurnu tra la cità, la frazzioni di Santa Maria dû Fucaddu e li pantana di Longarini. È ntinsamenti curtivata a pummaroru, vigna, ulivi, mènnili, carciuòfili, zucchini e carrui. 

Catigurìa:Frazzioni dâ Pruvincia di Rausa
Talianismu

Lu **talianismu** è na tiurìa nazziunalista prumulgata duranti lu pirìudu di l'unificazzioni taliana (1848-1919) e appoi ancuraggiata sutta lu fascismu (1922-1945). Ssa tiurìa susteni l'idìa unni si dici ca li taliani hannu sempri asistutu comu n'ùnicu pòpulu nzinu di li tempa dî Rumani, malgradu la spartizzioni c'havi asistutu dâ fini di lu mperu Rumanu (àutu mediu evu) nzinu ô diciannuvèsimu sèculu. La tiurìa sustinni puru ca la Cresia Cattòlica Rumana havi a èssiri l'ùnica Cresia taliana, e l'usu dâ sula lingua taliana standard, nzinu a l'assuluta scumparsa di tutti l'àutri lingui tàlici comu lu sicilianu. Lu talianismu addivintau menu pupulari cu l'avventu ntô 1970 dû riggiunalismu (e appoi dû fidiralismu).

Lu talianismu, accugghiatu a lu priggiudizziu eurocentrista e nòrdicu, cunziddira ca la civiltà taliana nascìu ntâ li cità e la cultura dû nord Italia (Firenzi, Vinezzia, Pisa, Gènua, Bulogna, Mantuva, ecc.) e pigghia lu nord d'Italia comu mudellu culturali, nigannu tutti l'apporti dû sud â civiltà taliana. Ntô particulari nigannu tuttu l'apportu dâ civiltà àrabbu-siciliana a l'Italia (apportu ca fu a l'orìggini dû Rinascimentu) e chiddu dû Regnu dî Dui Sicilî (ammucciannu ca chissu era lu statu cchiù riccu, acculturatu e annustrializzatu d'Italia prima di l'annissioni ô Regnu d'Italia). 

Chissu havi mpidutu la pubbricazzioni di libbra comu chiddu dû prufissuri spagnolu Miguel Asin Palacios ca ntô 1919 avìa rivilatu la nfruenza dû libbru àrabbu *Mir'aj* (lu Libbru dâ Scala di Maumettu) ntâ lu cuntu dâ Divina Cummedia di Dante. Lu libbru pubbricatu ntô 1919 havi statu traduttu pi talianu sulu ntô 1993. 

Vìttimi di l'ostracismu culturali sunnu àutri siciliani comu Ibn Zafar as-Siqilli (auturi dû trattatu pulìticu *Sulwan al-Mutà* e pridicissuri di Machavelli) e Giawhar as-Siqilli (Giawhar lu sicilianu) lu cchiù granni eroi di l'islam sciita, ma puru film premi Oscar comu «The lion of the desert» cu Anthony Queen, ca nzinu a oi nun è mai statu traduttu pi talianu, ni trasmissu nnî cinema o nna li televisiuni taliani pirchì cunta la storia dî granni crìmini taliani 'n Libbia (1911-1943).

Â tiurìa talianista àppiru a suttamittìrisi puru li siciliani comu Giuseppi Pitrè c'appi a scrìviri cu l'ortugrafìa taliana e nigari tutti li diffirenzi grammaticali cu lu talianu. Nzinu a oi lu talianismu nun pirmetti d'arricànusciri lu sicilianu comu lingua e nun pirmetti l'usu di n'alfabbetu autru di chiddu talianu.

Oi li talianisti s'arricùgghinu tanti voti sulu nta li cìrculi dâ destra riazziunaria (nèu-fascismu); lu muvimentu cunnanna l'usu di lingui diffirenti di lu talianu nzinu nna li terri unni tradizziunalmenti nun si parra talianu comu lu Südtirol (tudiscu), la Val d'Aôte (Francisi) e Triesti (Slovenu). Li liggi talianisti dû fascismu pruibberu puru lu studiu di lu ngrisi e dû francisi e rigularu cu sivirità lu cultu pùbbricu dî Prutistanti ed Abbrei.

Nta nu senzu cchiù vastu, nun pulìticu e umanista, lu talianismu s'arrifirisci a n'affinità pâ cultura di l'Italia e li taliani.

Catigurìa:Italia
Catigurìa:Tiurìi
Innuismu

L**'Innuismu** (सनातन धर्म; Sanātana Dharma = "Eterna liggi murali") è cunziddirata nurmalmenti comu la cchiù antica ntra li maiuri riliggiuni dû munnu. L'Innuismu è carattirizzatu di diversi sistemi di cridenzi, pràttichi e scritturi. Li sò urìggini sunnu antichi assai e si rifirìscinu â cultura Vèdica. È la terza riliggiuni di lu munnu pi nùmmiru di pratticanti (1,05 miliardi di pirsuni, lu 96% di li quali nta l'Innia).

Catigurìa:Riliggiuni
Pruduttura d'ariumòbbili

Lista dî principali **pruduttura d'ariumòbbili**:

* Aermacchi 
* Aero Commander
* Aerocar
* Aeronca
* Aerospatiale
* Aerospatiale-Matra
* Aero Vodochody
* Airbus
* Aircraft Manufacturing Company (Airco)
* Airspeed
* Alenia Aeronautica
* American Aviation
* Antonov
* Arado
* Armstrong-Whitworth
* Agusta
* ATR
* Auster
* AviaBellanca Aircraft Corporation (AviaBellanca )
* Aviat
* Aviation Traders
* Avio
* Avro
* Avro Canada 
* Bachem
* BAE Systems
* BAMC
* Bayerische Flugzeugwerke
* Beagle
* Beechcraft
* Bell
* Bellanca Aircraft Company (Bellanca)
* Beriev Aircraft Company
* Blackburn Aircraft Ltd
* Blériot
* Blohm und Voss
* Boeing
* Bolkow
* Bombardier Aerospace
* Boulton Paul
* Brantly
* Breguet 
* Bristol Aeroplane Company
* British Aerospace 
* British Aircraft Corporation
* Britten-Norman
* Bücker
* Caproni
* CASA (Construcciones Aeronáuticas S.A.)
* Cessna
* Champion
* Chilton
* Chrislea
* Comper
* Consolidated
* Convair
* Culver
* DaimlerChrysler Aerospace AG 
* Dassault Aviation
* de Havilland
* Dornier
* Douglas Company
* Druine
* EADS
* Edgley
* Embraer
* English Electric
* Enstrom
* Ercoupe
* Eurocopter Group 
* Fairchild
* Fairey
* Farman
* Fieseler
* Focke-Wulf
* Focke Achgelis
* Fokker
* Folland
* Fuji
* General
* General Aircraft Factory
* General Dynamics
* Gloster
* Grahame-White
* Grob
* Grumman
* Handley-Page
* Harbin
* Hawker 
* Hawker Siddeley Company 
* Hawker Pacific Aerospace 
* Heinkel
* Helio
* Henschel
* Hiller
* Hindustan Aeronautics (HAL)
* Hughes
* Hunting
* IAR (Romania)
* Ikarus
* Ilyushin
* IPTN (Indonesia)
* Israeli Aircraft Industries
* Junkers
* Kamen
* Kamov
* Kawasaki
* Lake
* Lancashire
* Laverda
* Lockheed Martin
* Luscombe
* Luton
* Magni
* Martin
* Martin-Baker
* Martinsyde
* Maule
* McDonnell-Douglas
* Messerschmitt
* Mikoyan
* Mil
* Miles
* Mooney
* Myasischev
* NAMC
* North American Aviation
* Northrop
* Panavia
* Parnall
* Partenavia
* Percival
* Piaggio Aero Industries
* Pilatus
* Piper
* Pitts
* PZL
* Raytheon
* Rearwin
* Republic
* Robin aircraft
* Robinson
* Rockwell
* Rogozarski
* Rotorway
* Rutan
* Saab
* Saunders-Roe
* Schweizer
* Scottish Aviation
* SEPECAT
* Shorts
* SIAI-Marchetti
* Siebel
* Sikorsky
* Slingsby
* Socata
* Soko
* Sopwith Aviation
* SPAD
* Spartan
* Sukhoi 
* Supermarine
* Swearingen
* Taylorcraft
* Technovia
* Trago Mills
* Travelair
* Tupolev
* Utva 
* Vickers
* Vickers-Armstrong
* Vought
* Vulcanair
* Waco
* Westland
* Yakovlev

Catigurìa:Aviazzioni
Grammàtica

La **grammàtica** è dda disciprina ca studìa li rèuli chi fannu funziunari na ditirminata lingua.
Asìstinu vari tipi di grammàtica:
*Grammàtica Nurmativa
*Grammàtica Discrittiva
*Grammàtica Stòrica
*Grammàtica Cumparata

## Vidi puru

Catigurìa:Grammàtica
Catigurìa:Lingua
Catigurìa:Lingua siciliana
Tummasu Fazellu

**Tummasu Fazellu** (Sciacca 1498- Palermu 1570) fu nu frati sicilianu, cèlibbri pi aviri scrittu nu libbru supra la storia dâ Sicilia, chi pi quarchi sèculu fu la rifirenza principali pi tutti chiddi chi vìnniru a visitari la Sicilia. Li discrizzini dû sò libbru *De Rebus Siculis Decades Duae*, pubbricatu ntô 1558 a Palermu e nta traduzzioni italiana a Venezzia ntô 1578, si bàsunu supra li sò viaggiu pi la Sicilia.

Fazellu, Tummasu
Fazellu, Tummasu
Virismu

Lu **Virismu** fu nu muvimentu littiràriu e artìsticu talianu ca si sviluppò ammeri la fini di l'Ottucentu nzinu a lu princìpiu dô vintèsimu sèculu; rifacènnusi ô Naturalismu francisi e ô Pusitivismu, tiurizzava na pricisa fidilità a la rialità (ô "veru") di li situazzioni, dî fatti, di l'ambienti, di li pirsunaggi e na currispunnenza cô modu d'èssiri e dû parrari di li suggetti ca vinìanu rapprisintati. 

Tra li rapprisintanti littirari cchiù rapprisintativi ci foru Giuvanni Verga, Luiggi Capuana e Fidiricu De Robertu, mentri li spunenti musicali cchiù mpurtanti ci foru Pietru Mascagni e Ruggeru Liuncavaddu.

## Li nfluenzi dû virismu
Lu virismu appi na fluenza assai mpurtanti ntô cinima italianu dâ mità dû vintèsimu sèculu. Lu neurealismu pi diversi aspetti è l'equivalenti cinimatugraficu dû virismu. Rializzatura comu Luchinu Visconti si rifici esplicitamenti ô verismu ntô film *La terra trema* ispiratu dî *Malavoglia* di Verga.

Catigurìa:Littiratura
Eraclea Minoa

**Eraclea Minoa**, è na cità antica chi s'attrova ntâ costa sud dâ Sicilia, a circa 20 chilòmitri a nord-ovest di Girgenti. Passau diversi voti di manu tra li Cartagginisi e li cità greci di Sicilia.

Catigurìa:Storia siciliana
Catigurìa:Archioluggìa
397 a.C.

## Abbinimenti
* Mothia fu abbruciata e distrutta di Dionisiu. 
* Assèdiu di Seggesta

## Nasciuti
*

## Morti

Catigurìa:Anni dî sèculi a.C.
662

## Abbinimenti
* Lu mpiraturi bizzantinu Custanti II agghica ntô sud di l'Italia pi cummattiri contra li longobbardi. L'annu doppu si stabbilisci a Sarausa.

## Nasciuti
*

## Morti
* San Zosimu, viscuvu di Sarausa

Catigurìa:Sèculu VII
Simàntica

La **simàntica** è dda parti dâ linguìstica ca studia lu significatu dî paroli, dî frasi e dî testi.

Nascìu versu la fini dû sèculu XIX comu aiutu dâ linguìstica stòrica pi vìdiri lu canciamentu di significatu dî paroli o dî sprissioni nta lu cursu dî tèmpura e pi cunfruntari lu significatu dî paroli ntê diversi lingui.

## Viditi puru
* Abbinamentu fono-simànticu

Catigurìa:Grammàtica
Catigurìa:Lingua
Catigurìa:Lingua siciliana
660

## Abbinimenti
*

## Nasciuti
*

## Morti
*30 di marzu (jornu nun certu): San Zosimu viscuvu, sarausanu.

Catigurìa:Sèculu VII
MRI

**MRI** è n'acrònimu ngrisi chi rapprisenta *magnetic resonance imaging* o lu priparari dî Mmàggini dâ risunanza magnética.

Catigurìa:Midicina
Dionisiu lu vecchiu

**Dionisiu I** o **Dionisiu lu vecchiu** (c. 432–367 a.C., Grecu: Διονύσιος) fu nu tirannu di Sarausa. Cunquistau diversi cità dâ Sicilia e dû sud di l'Italia, si uppunìu â nfluenza di Cartaggini n Sicilia e fici di Sarausa la cità cchiù putenti dî culòi uccidintali dâ Grecia. Participau â guerra dû Peloponnesu pigghiannu la parti di Sparta. Ntô 415 a.C. li ateniesi mannaru na flota granni pi cummattiri contra li sarausani, ma Dionisiu rinisciu a distruggiri la flotta. Secunnu la tradizzioni l'atiniesi doppu chi la flotta fu strutta forru custretti ê travagghi furzati ntê latumî dû paradisu, e riparannusi ntâ grutta canusciuta òi comu *[[uricchiu di Dionisiu]]*, lu tirannu li spiava pi cògghiri nfurmazzioni militari risirvati.

Catigurìa:Biografìi
Catigurìa:Storia siciliana
Guerra dû Pilupunnìsu

La **guerra dû Pilupunnìsu** tra lu 431 e lu 404 a.C. cuntrappunìu Sparta e Ateni. La cità di Sarausa pigghiau la parti di Sparta. Pi stu mutivu na spidizzioni atiniesi fu mannata contra li sarausani chi distruèrru li 100 navi e ficinu prigiunèri diversi migghiara tra li 5000 surdati atiniesi.

## Talia puru

* Ermocrati: Lu ginirali sarausanu chi addifinniu cu successu la cità

Catigurìa:Storia
Catigurìa:Storia siciliana
Catigurìa:Guerri
CET

L'acrònimu **CET** (**Central European Time**, chi voli diri l'urata europea cintrali) ìnnica lu fusu orariu chi havi un'ura cchiossai dû UTC (**Coordinated Universal Time**). E' usatu nta maggiur parti dî paisi europei e nta certi paisi di l'Africa dû nord.

Catigurìa:Acrònimi
Targa Florio

La **Targa Floriu** è la gara dî machini cchiù antica dû munnu. Funnata di Vicenzu Floriu, la cursa si tinìa n Sicilia. La prima edizzioni si fici ntô 1906. Di lu 1978 pi prubblemi di sicurizza passò a èssiri di na gara ca valìa pi lu campiunatu munniali a na gara rallistica, addivintannu accussì lu Rally Targa Florio.

## Bibbliugrafìa
* Valenza, Giuseppe. *Targa Florio il Mito* ed. Legenda. Milano, 2007

## Lijami nterni
* Rally Targa Florio

## Lijami di fora
*http://www.targaflorio.info
*Targa Florio 1906/1977
Itala (Missina)

**Itala** è un cumuni dâ pruvincia di Missina.

Catigurìa:Cumuni dâ pruvincia di Missina
Catigurìa:Sicilia
Biota

**Biota** si pò rifiriri a:
*Biota (ecoluggìa)— li chianti e l'armali di na banna
*Biota (tassinumìa)— nu supraduminiu ntâ tassinumìa 
*Biota, Zaragoza— nu cumuni ntâ pruvincia di Zaragoza, Spagna
*Biota Holdings — na ditta australiana àttiva ntô campu dâ bioticnoluggìa
Biota (tassinumìa)

Nta certi sistemi di classificazzioni scintìfichi, **Biota** or **Vitae** è lu supraduminiu chi cunteni tutta la vita.

Sturicamenti, zoccu nun era minirali, putìssiru èssiri rifiruti comu èssiri *biota* (p'asempiu: armali, chianti e funci)) 

## Liami sterni
* Life (Systema Naturae 2000)
* Vitae (BioLib)
* Biota (Taxonomicon)

## Viditi puru:
* Biota (ecoluggìa)

Catigurìa:Bioluggìa
Pyongyang

**Pyongyang** (平壤), è la capitali di la Corea dû Nord. Havi circa 2'750'000 abbitanti.

Catigurìa:Capitali di statu
Catigurìa:Corea dû Nord
Kim Jong Il

**Kim Jong Il**, n curianu **金正日** (1941-2011 ) fu capu di statu dâ Corea dû Nord. Succidutu a sò patri Kim Il Sung, ntô sò paisi fu uggettu di nu cultu dâ pirsonalità iriditatu di chiddu di sò patri.

Picca si sapi dâ sò vita. Si sapi chi si scantava di l'aerei, ô puntu ca pi lu so viaggia all'estiru usava lu trenu, comu fici quannu fu n visista ufficiali a Mosca. Ntô 2009 li sò apparizzioni n pubbricu si ficiru rari, facennu pinsari a na maladdia gravi.

Catigurìa:Biografìi
Catigurìa:Corea dû Nord
Racina

La **racina** èni un fruttu ca crisci supra macciteddi avuti mìnimu un metru, può jèssiri manciatu accussìni, o trasfurmatu n mustu; dopu na misata di firmintazziuni addiventa vinu. Usatu già a li tempi di li greci, la racina è una di li curtivazziuna cchiù mpurtanti n Sicilia, nta lu sud di l'Europa. Ntô sèculu XX, la curtivazziuni dâ racina si giniralizzau nta tuttu lu munnu.

## Autri dinuminazziuna lucali

Ntâ parrata jacitana e ntî àutri parrati di la Sicilia si dici **riggina**.

## Lijami di nintra

*Zibbibbu

Catigurìa:Frutta
Capu Pàssaru

**Capu Pàssaru** (anticamenti **Capu Pachinu**) è nu capu europeu ca s'attrova n acqui tirrituriali taliani e, tinutu cuntu dî distanzi dû cuntinenti africanu e dî rapporti antichi câ Grecia, fu ritinutu lu cchiù urintali ntâ Sicilia. E' canusciutu pî sò nummarusi tunnari. 

## Giografia
E' situatu ô lìmiti sud-orientali di la Sicilia, ntô tirritoriu dû cumuni di Portupalu, a 40 chilòmitri a sud di Sarausa. Nun s'havi a cunfunniri cû capu di l'isula dî currenti, chi s'attrova a quarchi chilomitru a sud-ovest di ddà. 

## Storia

Capu Passaru havi sempri statu un puntu giogràficu friquintatìssimu nzinu di l'antichitati. A causa di la situazzioni giogràfica, Capu Pàssaru è numinatu ntê principali carti giogràfichi antichi. Ciciruni lu muntuvìa (comu *Pachynus*) ntê scritti contra Verri. Danti lu muntuvìa ntâ *[[Divina Commedia]]* comu *Pachino*. Stu prumuntoriu carattirizzatu dâ prisenza di vari currenti marini havi sempri statu, nfatti, nu centru pî rutti di navigazzioni ntô Miditirràniu.

La cità di Pachinu, funnata ntô XVIII sèculu, e chi s'attrova a na cincuina di chilomitri di dà, pigghia lu nomu di l'anticu nomu dû capu (e non viciversa).

## Talìa puru

*Cummattimentu navali di Capu Pàssaru

## Lijami di fora
*La citazzioni di Ciciruni
*L'VIII cantu dû ''Paradisu'' di Danti

Catigurìa:Capi cèlibbri
Catigurìa:Sicilia
Catigurìa:Giugrafìa dâ Sicilia
Cummattimentu di Hastings

Lu **cummattimentu di Hastings** abbinìu lu 14 di uttùviru, 1066 a circa 13 km di Hastings, tra l'asèrcitu di Aroldu II, re di l'Anglusassuna, e chiddu di Gugghiermu lu Cunquistaturi (chi poi addiventa Gugghiermu I di Ngriterra), duca di Nurmannìa comu Gugghiermu II. Luttaru pû cuntrollu dâ Ngriterra.

A ddu tempu la Ngriterra suffrìu l'attacchi dî Vichinghi chi spissu cci fìciru smaccu ê paisi apressu la costa ngrisa. Lu duca di Nurmannìa s'apprufittau dû fattu chi Aroldu II stava luttannu contra l'esercitu dû re vichingu Harald III di Norveggia nord di l'ìsula. L'asèrcitu di Gugghiermu era furmatu suprattuttu dâ cavallarìa e cu sta furtuna, àppiru abbastanti tempu pi traspurtari tutti quanti dâ Francia nnâ Ngriterra.

Quannu Gugghiermu si sbarcau supra la terra ngrisa n'asèrcitu ngrisi appi a jiri ô sud sùbbutu p'affruntàricci. Lu cummattimentu chî norviggisi cuntinuava, dunca st'armata nun rapprisintau chidda cchiù forti, e sparti di chissu, àppi a viaggiari na granni distanza prima d'arrivari unni li nurmanni s'attruvàvanu. 

Pû fattu ca lu cummattimentu durau pi tanti uri, era naturali ca nfini li nurmanni cci pigghiaru lu megghiu. Duranti lu scontru Aroldu murìu (cu na fileccia nta lu sò occhiu), e Gugghiermu addivintau lu re dâ Ngriterra cû nomu di Gugghiermu I, rapprisintannu la fini dû regnu di l'Anglusassuna ntâ Ngriterra.

Catigurìa:Regnu Unitu
Catigurìa:Storia
Catigurìa:Cummattimenti
Vitae

**Vitae** è n'àutru nomu pû supraduminiu Biota chi fannu parti dâ classificazzioni scintìfica.

Catigurìa:Bioluggìa
Shinzo Abe

**Shinzo Abe** (安倍 晋三 pi giappunisi, 21 di sittèmmiru 1954 – 8 di giugnettu 2022) è l'attuali primu ministru dû Giappuni, eliggiutu d na sissioni spiciali dâ Dieta Naziunali lu 26 di sittèmmiru 2006. È lu cchiù giòvani primu ministru giappunisi dâ storia e lu primu a èssiri natu doppu la Secunna guerra munniali. Abe è un spunenti cunsirbaturi dû Partitu Libbirali Dimucràticu (LDP).

## Liami sterni
### Biografìi
* situ pirsunali di Shinzo Abe (pi ngrisi)
### Prufilu pulìticu
* BBC (pi ngrisi)

Abe, Shinzo
Abe, Shinzo
Abe, Shinzo
Abe, Shinzo
Timeu

**Timeu** (Taormina agghiri lu 345 a.C. — Sarausa ? agghiri lu  250 a.C.), stòricu grecu anticu. Esiliatu n Ateni sutta Agatocli, studiò retòrica. A l'èbbica di Ieruni II s'arricampò n Sicilia cu assai prubbalitati a Sarausa, unni murìu. 

Catigurìa:Storia siciliana
Catigurìa:Biografìi
Dumìnicu Gaggini

**Dumìnicu Gaggini** (Bissone, Svìzzira 1449 - Palermu, 1492) fu nu sculturi talianu. 

Figghiu di Petru Gaggini fu lu primu dâ famigghia a agghicari a nu succcessu 'nternazziunali. Studiau a Firenzi cu Brunelleschi. Doppu aviri travagghiatu a Gènuva e Nàpuli, ntô 1463 agghicau prima a Missina poi a Palermu, unni si stabbilìu stabbilmenti câ sò famigghia. 

A prima mugghieri fu Soprana de' Savignone, u primu figghiu masculu fu Giovanni Gaggini. In secondi nozzi marita Caterina, dô matrimoniu nasci Antonellu Gaggini. Appi na nfluenza assai mpurtanti ntô sviluppu di l'arti dicurativa n Sicilia. Particularmenti mpurtanti le opiri sparse a Palermu, all'ebbica capitali dû Regnu, e 'ntâ i principali centri dell'isula. 

## Talìa puru
* Antonellu Gaggini, sculturi figghiu di Dumìnicu
* Fazziu Gaggini, sculturi figghiu di Antonellu
* Vincenzu Gaggini, sculturi figghiu di Antonellu
* Giacumu Gaggini, sculturi figghiu di Antonellu

Gaggini, Dumìnicu
Edgar Degas

**Edgar Degas** (Pariggi, 19 di giugnettu 1834 – 27 di sittèmmiru 1917) fu nu pitturi e sculturi francisi di lu mprissiunismu.

## Lijami di fora
* Na biugrafìa di Degas
* Edgar Degas: Galleria di Arti Virtuali
* Edgar Degas' Zoomable Paintings

Catigurìa:Nasciuti ntô 1834
Catigurìa:Muruti ntô 1917
Catigurìa:Pittura francisi
Catigurìa:Mprissiunismu
Sambuca Pistoiese

**Sambuca Pistoiese** è un cumuni di 1.600 abbitanti dâ pruvincia di Pistoia.

Catigurìa:Cumuna taliani
Catigurìa:Tuscana
Catigurìa:Italia
Olimpiu

**Olimpiu** (mortu n Sicilia ntô 652) fu n'esarca mannatu di lu mpiraturi bizzantinu Custanti II a Roma. Prutagunista di na cungiura contru lu papa ntô 649, la congiura fallìu, iddu si ni pintì e ntô 651 usurpau pi iddu lu titulu di mpiraturi. Secunnu certuni, pi difenniri lu territoriu sicilianu di cumpitenza rumana di la nvasioni àrabba, scinniu pirsulamenti n Sicilia, forsi a Sarausa, ma la sò spidizzioni fu sfurtunata e murìu cummattennu chidda chi fu la prima ncursioni àrabba n Sicilia ntô 652.

## Liami esterni

*Cronologia (in italianu)
*Cronologia (l'annu 651)
Catigurìa:Storia siciliana
Catigurìa:Biografìi
651

## Abbinimenti
* Olimpiu, alliannusi ô papa, usurpa lu tronu bizzantinu.

## Nasciuti
## Morti

Catigurìa:Sèculu VII
Autavilla (famigghia)

Li **Autavilla** (n francisi *Hauteville*) o **Autaviḍḍa** èranu na famigghia nurmanna, discinnenti di nu nòbbili nurmannu. Tancredi d'Autavilla ô nizziu di l'unnicèsimu sèculu appi dùdici figghi masculi e diversi figghi fìmmini. Sta prugginitura partìu a circari furtuna ntô sud di l'Italia, comu mircinari alliati dû papa o di lu mpiraturi bizzantinu contra l'àrabbi e li longobbardi. Lu primu dî figghi di Tancredi, Gugghiermu I vrazzu di ferru agghicau nna l'Italia miridiunali dâ Nurmannìa tra lu 1038 e lu 1040, comu mircinari dû ginirali bizzantinu Giorgiu Maniaci. 

Trasèru n Sicilia sutta la guida dû cunti Ruggeru, figghiu di Tancredi, chi doppu aviri libbiratu Palermu ntô 1072 funnau nu regnu nurmannu di Sicilia, divintannu lu primu re. Àutri vranchi mpurtanti di sta famigghia foru sò l'ùrtimu figghiu Ruggeru II di Sicilia, e tri vintina d'anni doppu Custanza di Sicilia, chi, maritata a Arricu VI dû Sacru Rumanu Mpiru fu matri di Fidiricu II di Svevia.

Catigurìa:Storia siciliana
Catigurìa:Aràldica
Squatra

----
***[[Squatra (sport)]]** — gruppu di pirsuni chi pràticanu nu sport nzèmmula.
***[[Squatra (gruppu)]]** — gruppu di pirsuni chi si dèdicanu ôn còmpitu nzèmmula (manutinzioni, sirbizziu di pulizzìa, squatra navali).
***[[Squatra (strumentu)]]** — strumentu di disignu.
Squatra (sport)

Nnû senzu spurtivu, na **squatra** è nu gruppu di pirsuni chi pràticanu nu sport nzèmmula.  Pò èssiri comu na squatra di palluni, p'asempiu, o simpricimenti nu gruppu di attilleti chi pràticanu nzèmmula lu stissu sport. Chissi sunnu asempî di sport di squatra:
* Palluni
* Football australianu
* Baseball
* Cricket
* Futtibboll Miricanu
* Pallammanu
* Pallannuotu
* Pallavvolu
* Rugby
Afniu

L**afniu** è un elimentu chìmicu chi havi sìmmulu chìmicu **Hf**, nùmmuru atòmicu 72 e massa atòmica 178.49(2)

## Carattirìstichi e Applicazziuni
A 298 K (25&nbsp;°C) l'afniu é nu mitallu sòlidu grigiu chi arrassumigghia à l'acciaiu. Lu mitallu si pô truvari (accattari) sutta forma di: pubbiri, fogghia e fila mitàllici. L'afniu esti nu mitallu dùttili e luccicanti e in natura lu si trova mmiscatu cu n'àutru mitallu: lu zirconiu (**Zr**). 'Sti dui mitalli sunnu quasi nseparàbbili. L'Hf havi propriità miccànichi assai eccezziunali, esti macari resistentìssimu à la corrosioni. Lu mitallu si estrai separànnulu di lu Zr tràmiti solventi, ma lu procedimentu nun risulta na cosa fàcili di fàrisi.

Catigurìa:Elimenti chìmici
Squatra (strumentu)

La **squatra** è nu strumentu pi disignari o prucittari a forma di triàngulu rittàngulu utilizzata principalmenti câ riga pi tracciari segghimenti pirpinniculari. 

Tradizziunalimenti veni custruita di legnu e ferru chi si jùncinu pi furmari n'àngulu rettu. Oi s'attròvanu puru fatti di plàstica. È nu strumentu usatu spissu d'architetti, gràfichi e artiggiani.

Catigurìa:Gràfica
Addamu (primu omu)

[300px|thumb|right|[Criazzioni d'Adamu (Michelangelo)|Criazzioni d'Adamu di Michelangelo Buonarroti - dâ Cappella Sistina (1511).]]

**Addamu** 
(אָדָם p'ebbraicu, e آدم (ʾĀdam) pi àrabbu) signìfica *omu*, *omu tirrenu*, o *russu*, è lu nomu dû primu omu secunnu a l'ebbraismu, lu cristianèsimu e l'islam.

Pupularmenti, secunnu zoccu veni ripurtatu nnâ Bibbia dâ Gènisi, Addamu era lu nomu dû primu omu criatu di Diu e di cui vinni criata la prima fìmmina, Eva (Gènisi 2.21-22). La viritati è ca ntô libbru s'attròvanu dui tradizzioni diversi. Nnâ secunna Eva veni criata cuntimpuraniamenti a Addamu stissu (Gènisi 1.27).

## Addamu sicunnu a Scenza
Sicunnu certi scinziati Addamu vèni iddintificatu ccu l'Homo sapiens sapiens puru siddu li calculi sunnu assai apprussimativi. Calculi basati supra la ginialuggia bibblica dicunu ca Adamu appi a vìviri tra lu 5000 et lu 3000 a.C. L'homo sapiens sapiens s'affirmau n Europa contra lu *Neandertalensis* duranti l'ùrtima glaciazzioni versu lu 20000 a.C.

## Vuci currilati
* Eva
* Charles Darwin
Larus novaehollandiae

L**'Àipa d'argentu** (*Larus novaehollandiae*) è l'àipa cchiù cumuni di l'Australia. S'attrova pi tutti banni, ma supratuttu nnî zoni custeri.

È aduttata pi campari nnî citati, e si li vìdinu nnî centri e li discàrrichi. 


Image:Yellow legged seagull.jpg|Giuvanottu
Image:Seagull fremantle.jpg|vulannu (Western Australia)
Image:Seagull on sale pier.jpg|Victoria
Chroicocephalus novaehollandiae MHNT.ZOO.2010.11.125.20.jpg |Museum specimen 


Catigurìa:Aceddi
Madonna

* In riliggiuni la Madonna (riliggiuni) è la matri di Gesù Cristu. 
In Pittura e scultura, na madonna (arti) è na rapprisintazzioni riliggiusa spissu contestualizzata (na *madonna cû picciriddu*, na *madonna niura*, la *madonna dû partu*, ecc.).
* Madonna (cantanti) è na cantanti miricana di orìggini taliana.
Assemblei di Diu nta l'Italia

È na chiesa prutistanti pentecostali italiana: havi lu nomu di **Assemblei di Diu nta l'Italia** (abbreviatu *ADI*). Sunnu la cchiù granni cumunità prutistanti nta l'Italia.

## Storia
Sta chiesa havi li so orìggini ntô Muvimentu Pentecostali Italianu dû 1907 a Chicago, Illinois, ntê Stati Uniti. 
Stu muvimentu appi qualchi missiunariu, comu Giacumu Lombardi e Luigi Francescon (ca prima era valdesi). 
Ntô 1909 Lombardi funnau qualchi cumunità a Roma, dopu ntâ Liguria e nta l'Abbruzzu. 
L'anni chi vannu dû 1935 finu ô 1944 foru lu tempu da persecuzzioni (pâ circulari fascista di Buffarini-Guidi); nta stu periudu chisti foru ncarzarati. 
Dopu la persecuzzioni li credenti evancilizzaru e fìciru ancora cchiù chiesi. 

Ntô '88 iddi fìciru l'Intesa cû Statu Italianu pâ liggi dû 22 di nuvèmmiru dû 1988, n. 517.

## Cridenza
Li cristiani evancilisti pentecostali di l'«Assemblei di Diu ntâ l'Italia» crìdunu ntâ Bibbia, ntâ sarvizza pû sangu di Gesù Cristu pâ sula fidi, ntô vattìu nta l'acqua cu l'immersioni di li credenti, ntô vattìu ntô Spìritu Santu cû signu di parlari nta l'àutri lingui.

## Lijami di fora
* Assemblei di Diu nta l'Italia - Situ ufficiali
* TV delle A.D.I. (Assemblee di Dio in Italia)

Catigurìa:Riliggiuni
Termudinàmica

La **termudinàmica** e dda parti dâ fìsica chi si ntiressa di sturiari lu scanciu tra caluri e travagghiu e lu cuntrariu. I modi comu pò canciari i chiamamu trasformazioni termuddinamiche.

Pi la termuddinamica crassica un sistema termuddinamicu è nu sistema macroscopicu chi è 'n'anticchia di massa ca è siparata dall'universu esternu ca scancia energia e/o massa cu nu serbatoiu (reservoir). U statu d'un sistema macroscopicu ca è in equilibriu è definitu da li grandezzi fisiche timpiratura, pressioni e volumi.

Lu primu principiu dâ termudinàmica rici ca u caluri e u travagghiu si ponnu scanciari l'unu cu l'àutru. Si pinzamu a un'unitati di caluri chista pò èssiri trasfurmata nt'un certu nùmmuru ri unitati di travagghiu e si veni a numinari comu ***iquivalenti miccànicu dû caluri*** i è ndicatu ca littra "E". La stissa manera un unitati di travagghiu pò èssiri trasfurmata nt'un certu nùmmuru di unitati di caluri e si chiama equivalenti tèrmicu dû travagghiu e è ndicatu câ littra "A".

Siddu l'unitati dû travagghiu è lu *Joule* (J) e l'unitati dû caluri è a *caluria* (cal) allura **E=4,186 joule/cal**.

Catigurìa:Fìsica
Alabama

L**'Alabama** è nu statu dî Stati Uniti. La sò capitali è Montgomery.

Catigurìa:Stati dî Stati Uniti
Alaska

L**'Alaska** è nu statu dî Stati Uniti. La sò capitali è Juneau.

Addivintau statu miricanu lu 3 di jinnaru dû 1959 comu 49èsimu statu.

Catigurìa:Stati dî Stati Uniti
Aluminiu

l**'Aluminiu** havi sìmmulu chìmicu **Al**, nùmmuru atòmicu 13 e massa atòmica 26.981538(2)

## Carattirìstichi e Applicaziuni
A 298 K (25&nbsp;°C) l'aluminiu é nu mitallu sòlidu di culuri argintatu. Lu mitallu havi tanti boni carattirìstichi: è liggeru, nun é vilinusu, nun é magnèticu e nun fa spisiddi. L'aluminiu puru é moddu ma mmiscatu cu na nticchia di: ramu (Cu), magnesiu (Mg), siliciu (Si) e àutri elementi, ammustra propriità ùtili assai. L'alumimiu, in natura, é prisenti unnegghié supra la faccia di la terra comu però bauxiti (minerali chi cunteni Al2O3**.**H2O ma macari Fe2O3 e SiO2). Pi aviri lu mitallu si usa lu procedimentu Bayer.

## Purificaziuni
Lu metudu Bayer cunsisti ntâ lu trattamentu di la bauxiti cu na soluziuni di NaOH e furmazzìuni di NaAlO2 (aluminatu di sodiu) e Na4SiO4 (silicatu di sodiu). Lu ferru precipita comu solidu. Si la soluziuni veni trattata cu la CO2, si cria l'idrossidu di aluminiu [Al(OH)3] chi appressu, addiventa Al2O3(alumina). L'ultimu passu é la trasfurmazziuni tramiti elettròlisi di l'alumina pura ntâ lu mitallu veru e propriu.

## Talia puru
* Pannedda

Catigurìa:Elimenti chìmici
Arkansas

L**'Arkansas** è nu statu dî Stati Uniti. La sò capitali è Little Rock.

Addivintau statu miricanu lu 15 di giugnu dû 1836 comu 25èsimu statu.

Catigurìa:Stati dî Stati Uniti
California

La **California** è lu statu dî Stati Uniti chiù pupulusu. La sò capitali è Sacramento e la so' citati chiù granni è Los Angeles. Àutri cità mpurtanti sunnu San Diegu e San Franciscu.

Addivintau statu miricanu lu 9 di sittèmmiru dû 1850 comu 31èsimu statu.

## Curiusitati
Ntâ California s'attrova l'àrbulu chiù àutu dû munnu: lu *General Sherman Tree*; è àutu 82,7 metri e s'attrova ntô "Sequoia National Park".

Catigurìa:Stati dî Stati Uniti
Verona

**Veròna** (o **Viròna**) è na cità veneta di 256000 abbitanti. Fu funnata dê rumani, comu tistimonia l'arena rumana unni ogni annu ancora òi si svolgiunu cuncerti e spittaculi estivi.

Catigurìa:Cumuna dâ pruvincia di Virona
Uttùviru 2006

**[[1 di uttùviru]], duminicadìa**

*Shanghai: Ntô gran premiu di Formula 1 dâ Cina, lu ferrarista Michael Schumacher agghica ntesta, davanzi a Fernando Alonso dâ Renault. Cu sta vittoria, li dui piloti sunnu a parità di punti, ma lu ferrarista havi chiossai vittorî, e perciò va n'testa ô campiunatu.

*Verona: Lu Palermu vinci fora casa, agganciannu la Roma n testa dû campiunatu di Seria A di palluni.
----
**[[2 di uttùviru]], lunidìa**
*Stoccolma: Lu Premiu Nobel pi la midicina jìu a li scinziati miricani Andrew Fire e Craig Mello pi la so scuperta d'un miccanismu capaci di astutari li geni comu nu ntirrutturi e di regulari la produzzioni di li proteini.

----

**[[4 di uttùviru]], mercuridìa**
*Lesothu:  Lu Lesothu adutta na bannera nova chi porta na mmàggini d'un cappeddu tradizziunali.

----

**[[8 di uttùviru]], duminicadìa**
*Etna: 22 turisti maltisi partuti di Nicolosi pi taliari l'eruzzioni si pirderu, ma foru truvati dû succursu alpinu n sirata.
*Giappuni: Ntô gran premiu di Formula 1, lu ferrarista Michael Schumacher rumpìu lu muturu a na vintina di gira dâ fini, rialannu accussì la vittoria a Fernando Alonso dâ Renault chi è ora lu favuritu pi la vittoria finali dû campiunatu munniali.

----
**[[9 di uttùviru]], lunidìa**
*Pyongyang: La Corea dû Nord pruvau cu successu stanotti la sò prima bumma atòmica nta nu test suttirraniu. Ferma cunnanna dî cuverni di tuttu lu munnu.

----

**[[11 di uttùviru]], mercuridìa**
*Roma: Cu 272 voti favurevuli e 234 cuntrari la càmmira dî diputati blocca li finanziamenti pi la costruzzioni dû ponti suprô strittu di Missina.
----
**[[12 di uttùviru]], jovidìa**
*Oslu: L'accademia svidisi assignau lu premiu Nobel pâ littiratura ô scritturi turcu Orhan Pamuk.

----
**[[14 di uttùviru]], sabbutudìa**
*Dacca: Muhammad Yunus ecunumista dû Bangladesh vinci lu premiu Nobel pâ paci.

----
**[[15 di uttùviru]], duminicadìa**
*Villa San Giuvanni: Natannnu, nu carusu di deci anni, Giuseppi Manganu, travirsau lu strittu di Missina, addivintannu accussì lu cchiù picciottu a aviri rinisciutu nni sta mprisa.
----
**[[19 di uttùviru]], jovidìa**
*Francuforti: Ntâ coppa UEFA, lu Palermu batti lu Commerzant pi 2-1. 
----
**[[22 di uttùviru]], duminicadìa**
*Lampidusa: sbarcaru quasi 500 extracomunitari: cchiossai di 400 supra nu barcuni, e n'autra sissantina ntî autri du barchi cchiù nichi.
----
**[[26 di uttùviru]], jovidìa**
*Etna: Na terza culata di lava si furmau supra ô vurcanu, senza pirora rapprisintari pirìculu pi òmini e centri abbitati (funti: La Sicilia).
----
**[[27 di uttùviru]], venniridìa**
*Palermu: Chiossai dû 92% di li scoli siciliani di primu e secunnu gradu addumànnanu cchiù spazziu pi nzignamenti di caràttiri sicilianu (tradizzioni pupulari, lingua, storia, eccetra, di Sicilia). Chissu è lu risultatu di na ricerca fatta di l'Irre nta 300 scoli.

----
**[[29 di uttùviru]], duminicadìa**
*Firenzi: Battennu la Fiorentina, lu Palermu continua a èssiri n testa ntô campiunatu dâ Seria A di palluni
*Marsigghia:

## Viditi puru
* Sittèmmiru 2006
* Nuvèmmiru 2006
* 2006

Catigurìa:Uttùviru
Catigurìa:Nutizzî
Catigurìa:2006
Catigurìa:Abbinimenti
Nuvèmmiru 2006

**[[5 di nuvèmmiru]], duminicadìa**
*Sport: Ntâ Seria A lu Palermu continua a vìnciri, mantinènnusi â testa dâ classìfica. Lu Catania battìu la Riggina, e lu Missina pariggiau a Torinu.
*Bagdad: Lu prucessu contra Saddam Hussein finiu cu na cunnanna a morti contra Saddam e dui autri cullabburatura dû sò riggimi.
----
**[[6 di nuvèmmiru]], lunidìa**
*Etna: Dui àutri culati di lava si graperu stanotti a na autizza di circa 3050 metri. La cchiù avanzata agghicau a 2970 metri (nfurmazzioni di *[[La Sicilia]]*).
----
**[[8 di nuvèmmiru]], mercuridìa**
*tirritori palistinesi: Li forzi armati israeliani ammazzunu pi sbagghiu diversi dicini di pirsuni civili a Beit Hanoun.
----
**[[9 di nuvèmmiru]], jovidìa**
*Stati Uniti: l'elizzioni amiricani di mediu termini si finèru câ vittoria dê democratici â càmmira. Lu votu ô sinatu nu fu ancora ufficializzatu, ma pari chi li democratici vinceru puru ô sinatu pi quarchi migghiara di voti.
----
**[[13 di nuvèmmiru]], lunidìa**
*Georgia: La riggiuni nnipennintista di l'Ossezzia dû sud organizzau sta duminica nu rifirendum pi l'autudeterminazzioni.
*Girgenti: Sequestru di beni dâ mafia di 10 miliuna di euru.
----
**[[16 di nuvèmmiru]], jovidìa**
*Etna: Na nova culata di lava, si pruducìu â basi du crateri di sud-est. Assai spittaculari, la nova culata nun custituisci accamadora pirìculu pi cosi o abbitazzioni.
----
**[[17 di nuvèmmiru]], venniridìa**
*Pariggi: Segolène Royal vinciu l'elizzioni primari dû partitu sucialista. Battennu Laurent Fabius e Dominique Strauss-Kahn, idda addivintannu accussì la prima fìmmina a putiri agghicari ê prisindiziali ntô 2007 lu primu prisidenti fìmmina dâ storia dâ Francia.
----
**[[21 di nuvèmmiru]], martidìa**
*Partinicu: Grazzi ê pizzini ndirizzati a Bernardu Pruvinzanu, òi foru arristati dui mafiusi dû clan Vitale (di *[[La Sicilia]]*).
*Beirut: Ntô jornu n cui la Siria accuminza attorna a aviri rialzzioni diplomatichi cu l'Iraq, ntâ capitali libanisi lu ministru di la nnustria, lu cristianu Gemayel, è ammazzatu ntî n'attintatu. La Siria smintisci d'aviri cumannatu l'attintatu.
----
**[[23 di nuvèmmiru]], mercuridìa**
*Roma: tra l'òpiri chi lu museu californianu Paul Getty si rifiuta di rènniri, c'è puru la cèlibbri *Vèniri* di Morgantina
*Pariggi: Mori l'atturi francisi Philippe Noiret. Li siciliani lu ricòrdunu pê sò roli ntî *Il Postino* e *Nuovo Cinema Paradiso*.
----

## Viditi puru
* Uttùviru 2006
* Dicèmmiru 2006
* 2006

Catigurìa:Nuvèmmiru
Catigurìa:Nutizzî
Catigurìa:2006
Catigurìa:Abbinimenti
Dicèmmiru 2006

**[[3 di dicemmiru]], duminicadìa**
*Catania: L'ariuportu appi a chiùdiri la notti comu misura pricauzziunali di sicurizza contra la cìnniri làvica chi chiovi di na dicina di jorna. 
*Santiagu dû Cili: L'ex ginirali golpista Augustu Pinochet appi n'attacu di cori è s'attrova nta nu spitali militari.
----
**[[4 di dicèmmiru]], lunidìa**
*Lampidusa, sbarcu di circa 100 clannistini.

----
**[[6 di dicèmmiru]], mercuridìa**
*Canali di Sicilia: Ô làricu dî costi tunisini na navi forastera affunna nu pischirecciu di Mazzara. Bilanciu: dui morti e dui dispersi. La càusa pari chi fu lu pilutaggiu autumàticu dâ navi forastera. 
----
**[[7 di dicèmmiru]], jovidìa**
*Washington: Lu primu ministru ngrisi Tony Blair è n visita â Casa Janca ntî George William Bush. La discussioni principali è supra lu rapportu assai criticu di Geroge Baker supra lu bilanciu dâ guerra dû Golfu.
----
**[[8 di dicèmmiru]], venniridìa**
*Helsinki: Lu vitturisi Luca Marin vinci la midagghia d'oru ntê 400 misti a Helsinki.
----
**[[9 di dicèmmiru]], sabbutudìa**
*Cape Canaveral: lu Shuttle Discovery cu setti astrunauti veni lanciatu.
----
**[[10 di dicèmmiru]], duminicadìa**
*Sport: Palluni: Lu Palermu vinci, e cunsòlida lu terzu postu. Lu Calciu Catania vinci e si porta ô quartu postu.
*Santiagu dû Cili: Augustu Pinochet mori.
----
**[[11 di dicèmmiru]], lunidìa**
*Gela: li Carabbineri esiguieru 88 ùrdini di custodia cautilari ntî cunfronti di pirsuni prisunti affiliati dâ cosca mafiusa dî Rinzivillu.
----
**[[18 di dicèmmiru]], lunidìa**
*USA: Mori Joseph Barbera, cèlibbri disignaturi di cartuna animati d'orìggini siciliana.

----
**[[19 di dicèmmiru]], martidìa**
*Licata: na navi cu 648 immigrati chi dìcinu d'èssiri eggizziani sbarcau stamatina.

----
**[[25 di dicèmmiru]], lunidìa**
*Mùsica: ... Murìu James Brown, lu parrinu dâ mùsica black. La notti di Natali chianci la morti di unu dî cantanti c'hà fattu la storia dâ mùsica black, James Brown. Lu cantanti, ca ntâ sò carrera fu nu re màssimu espunenti dâ mùsica funk, murìu pi n'attaccu di purmunìa acuta, mali ca già avìa custrittu Brown a ritardari diversi cuncerti macari ntê misi scursi. Lu munnu dâ mùsica eni a luttu. Già hannu parratu di nu firmi supra la sò vita.
----
**[[27 di dicèmmiru]], mercuridìa**
*Favara: Lu pueta di Baarìa Vincenzu Aiellu vincìu la sizzioni "puisìa siciliana" di lu cuncursu "Premio arte e cultura siciliana Ignazio Buttitta", organizzatu di lu centru culturali "Renatu Guttusu" di Favara.
----
**[[30 di dicèmmiru]], sabbutudìa**
*Iraq:  L'ex prisidenti di l'Iraq, Saddam Hussein, veni mpiccatu.

## Viditi puru
* Nuvèmmiru 2006
* Jinnaru 2007
* 2006

Catigurìa:Dicèmmiru
Catigurìa:Nutizzî
Catigurìa:2006
Catigurìa:Abbinimenti
Jinnaru 2007

**[[1 di jinnaru]], lunidìa**
*Bruxelles: La Bulgaria e la Rumania tràsunu ntî l'Unioni Europea. La Slovenia trasi ntâ zona di l'euru.
----

**[[5 di jinnaru]], venniridìa**
*Sydney:  L'Australia vinci *[[The Ashes]]* (Cricket) battennu l'Ngriterra 5-0.

----

**[[8 di jinnaru]], lunidìa**
*Firenzi: La Guardia di Finanza arristau stanotti n Tuscana Antoninu Finocchiaru, unu dî boss mafiusi  dû clan Santapaola, ricircatu chi havi assai.

----

**[[17 di jinnaru]], mercuridìa**
*Missina: nu scontru tra na navi portacontainer furastera e n'aliscafu fa 4 morti ntô strittu di Missina.
----

**[[21 di jinnaru]], sabbatudìa**
*Australia:  La cumeta McNaught, la cchiù luminusa di spuntari ntra dui vintini d'anni, è 'n vista supra l'emisferu dû sud.

----

**[[22 di jinnaru]], duminicadìa**
*Pariggi: A l'etati di 94 anni mori l'Abbé Pierre, auturità murali e riliggiusa assai rispittata.

----

**[[24 di jinnaru]], mercuridìa**
*Sport: Palluni - Lu Calciu Catania batti Empoli pi 2-1, riturnannu ô quartu postu.

----

**[[28 di jinnaru]], duminicadìa**

*Melbourne: Roger Federer vinci li Open d'Australia di tennis e agghica accussì a deci tìtuli di Granni Slam vinciuti.

----

**[[31 di jinnaru]], mercuridìa**
*Rausa: Lu ministru di l'istruzzioni manna n'ispitturi â scola Vann'Antò, n sèquitu â dinunzia di na prufissurissa pigghiata a lignati di nu studenti andicappatu. L'autri ginitura ritiraru timpuraniamenti li sò figghi dâ scola.
----

## Viditi puru
* Dicèmmiru 2006
* Frivaru 2007
* 2007

Catigurìa:Jinnaru
Catigurìa:Nutizzî
Catigurìa:2007
Catigurìa:Abbinimenti
Macignu lunari

**Macignu lunari** discrivi la roccia o àngara furmata supra la Luna (zzoè la luna dâ Terra). Stu tèrmini veni usatu spissu pi significari àutra materia arricugghiuta duranti la storia dâ splurazzioni umana dâ Luna.

Li petri dâ luna chi s'attròvanu supra la terra hannu sti tri urìggini: 1) chiddi arricugghiuti dî prucetti miricani di Apollo; 2) chiddi arricugghiuti dâ prugramma Luna dâ Unioni Suviètica; e 3) petri chi la luna si nni jittau fora pi menzi naturali chi cascaru versu la Terra comu cumeti. 

Duranti li sei vìsiti supra la crosta lunari, 2,415 asempî cu nu pisu di 382 kg foru pigghiati, la maggiuranza di Apollo 15, 16, e 17. Li tri Luna vìculi spazziali si nn'arricuggheru n'autru 326 g d'asempî. Nzinu ô 2006 cci nn'avemu attruvatu cchiù di 90 cumeti lunari supra la Terra, cumprinnennu cchiù di 30 kg di materia.

Li petri pussèdinu carattirìstichi c'assummìgghianu lu macignu dâ Terra, supratuttu pi quantu riguarda la quantitati d'isotopi d'ossìggenu. Ma li petri dâ Luna hanna la natura di mancari lu ferru, e àutri chìmici comu putassiu o sodiu e màncanu l'acqua addirittura.

## Viditi puru:
* Luna

## Liami sterni
* Petri e terra dâ Luna — Johnson Space Center (pi ngrisi)
* Apollo Geology Tool Catalog (pi ngrisi)

Catigurìa:Astronumìa
Catigurìa:Gioluggìa
Fisioluggìa

La **fisioluggìa** è la disciplina biològgica chi studia lu funziunamentu di l'organismi viventi. È na scienza ntigrata chi utilizza principî chìmicu-fìsici pi capiri lu funziunamentu dî viventi essennu viggitali o armali, monu o pluricellulari. L'etimoluggìa dâ parola diriva dî paroli grechi "φύσις" e "λόγος" chi si traduùcinu comu "discursu supra li finòmini naturali".

#### Arcuni vranchi dâ fisioluggìa
* Fisioluggìa armali: studia li finòmini e li miccanismi assuciati ê funzioni di l'armali.
* Fisioluggìa applicata: studia la capacitati umana di ntiràggiri cu l'ambienti sternu.
* Fisioluggìa cumparata: studia li sumigghianzi e li diffirenzi dî diversi speci armali.
* Fisioluggìa patològgica: studia li canciamenti dî funzioni 'n siquitu a na patoluggìa.
* Fisioluggìa umana: studia li finòmini e li miccanismi assuciati ê funzioni di l'èssiri umani.
* Fisioluggìa cellulari: studia li miccanismi assuciati ô funziunamentu dî cèlluli e li soi ntirazzioni cu l'ambienti.
* Fisioluggìa dû sviluppu: studia li miccanismi e li fasi chi cunnùcinu un organismu â maturitati ripruduttiva.
* Fisioluggìa viggitali: studia li finòmini e li miccanismi assuciati ê funzioni dî viggitali.

Catigurìa:Fisioluggìa